বাংলাদেশ
২০১১ খ্রিস্টাব্দে অনুষ্ঠিত আদমশুমারির প্রাথমিক হিসাব অনুযায়ী বাংলাদেশের জনসংখ্যা ১৪ কোটি ২৩ লাখ ১৯ হাজার এবং জনসংখ্যা বৃদ্ধির বার্ষিক হার ১ দশমিক ৩৪ শতাংশ। 
এই আদমশুমারির প্রাথমিক হিসাব অনুযায়ী বার্ষিক জনসংখ্যা বৃদ্ধির হার ২.২ শতাংশ। সরকারি সংস্থা পরিসংখ্যান ব্যুরোর প্রাক্কলন অনুযায়ী জুন ২০১৪-এ জনসংখ্যা ১৫৬,৪৯৯,৬৭৩ জন বা ১৫.৬৪ কোটি। অন্য একটি প্রাক্কলন অনুসারে মার্চ ২০১৪-এ বাংলাদেশের জনসংখ্যা ১৫.৯৫ কোটি। মার্কিন যুক্তরাষ্ট্রের সেন্ট্রাল ইন্টেলিজেন্স এজেন্সির প্রাক্কলন ১৫.৮৫ কোটি। এই হিসাবে বাংলাদেশ পৃথিবীর ৮ম জনবহুল দেশ। জনঘনত্ব প্রতি বর্গমাইল এলাকায় ২৪৯৭ জনের বেশী।
বাংলাদেশী সমাজ
১৯৮১ সালের শুমারি অনুসারে, আনুমানিক ৩.৪ কোটি বিবাহিত, ১.৯ কোটি বিবাহযোগ্য বা অবিবাহিত, ৩০ লক্ষ বিধবা বা বিপত্নীক ৩.২ লক্ষ তালাকপ্রাপ্ত। যদিও ৫.৮ লক্ষ বসতবাড়িতে অবস্থানরত অধিকাংশ বিবাহিত পুরুষ (১ কোটি) একক স্ত্রী নিয়ে বসবাস করে তথাপি এর মাঝের ৬-১০ শতাংশ পুরুষের দুই অথবা তার অধিক স্ত্রী বর্তমান।